“ขสมก.” ปรับเวลารถเมล์-รถร่วมฯ วิ่งตี 5 ถึง 3 ทุ่ม รับเคอร์ฟิว
"องค์การขนส่งมวลชนกรุงเทพ" (ขสมก.) ปรับเวลารถเมล์-รถร่วมฯ วิ่งตี 5 ถึง 3 ทุ่ม ขานรับเคอร์ฟิว
"องค์การขนส่งมวลชนกรุงเทพ" (ขสมก.) ปรับเวลารถเมล์-รถร่วมฯ วิ่งตี 5 ถึง 3 ทุ่ม ขานรับเคอร์ฟิว
3 เม.ย. 2563

นายสุระชัย เอี่ยมวชิรสกุล ผู้อำนวยการองค์การขนส่งมวลชนกรุงเทพ (ขสมก.) เปิดเผยว่า ตามที่ พล.อ.ประยุทธ์ จันทร์โอชา นายกรัฐมนตรี ได้ประกาศข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548 (ฉบับที่ 2) ห้ามบุคคลใดทั่วราชอาณาจักรออกนอกเคหสถานระหว่าง เวลา 22.00 – 04.00 น.ของวันรุ่งขึ้น
โดยจะมีผลบังคับตั้งแต่วันนี้ (3 เม.ย63)​ เป็นต้นไป จนกว่าจะมีประกาศเปลี่ยนแปลง
ขสมก.จึงได้ปรับเปลี่ยนเวลาการให้บริการรถโดยสารประจำทางทุกประเภทจากเวลาปกติ เป็นให้บริการ เวลา 05.00-21.00 น. และได้ขอความร่วมมือผู้ประกอบการรถโดยสารเอกชนร่วมบริการ ปรับเปลี่ยนเวลาให้บริการรถโดยสาร เป็นเวลา 05.00-21.00 น. เช่นกัน เพื่อให้สอดคล้องกับประกาศข้อกำหนดดังกล่าว โดยเริ่มตั้งแต่วันนี้เป็นต้นไป